b"\n_START_ARTICLE_\nAnakreonteia\n_START_PARAGRAPH_\nAnakreonteia (eller Anakreontika, \xe1\xbe\xbf\xce\x91\xce\xbd\xce\xb1\xce\xba\xcf\x81\xce\xb5\xcf\x8c\xce\xbd\xcf\x84\xce\xb5\xce\xb9\xce\xb1, latin Anacreontea) er en samling anonyme greske dikt pseudepigrafisk samlet i navnet til den greske lyrikeren Anakreon (rundt 575/570 \xe2\x80\x93 495 f.Kr.). _NEWLINE_Stilistisk og tematisk ligger diktene n\xc3\xa6r Anakreon, dvs. at de i en lett og ledig tone kretser rundt temaer som kj\xc3\xa6rlighet, vin, vakre ynglinger, gratier, erotikk og lignende. _NEWLINE_De rundt 60 diktene stammer fra en lang periode fra det f\xc3\xb8rste \xc3\xa5rhundre\xc3\xa5ret f\xc3\xb8r Kristus til rundt det 5./6. \xc3\xa5rhundre etter Kristus, dvs. fra ulike epoker som strekker seg fra fra seinantikken til tidlig bysantinsk tid. _NEWLINE_Diktene er overlevert i manuskriptet Anthologia Palatina fra 900-tallet, som H. Stephanus oppdaget og kopierte en gang p\xc3\xa5 1500-tallet. Avskriften ligger til grunn for Stephanus' editio princeps (\xc2\xabf\xc3\xb8rsteutgave\xc2\xbb) fra 1554 som inneholder utvalgte oder i latinsk oversetting. _NEWLINE_Samlingen er oversatt og omdiktet p\xc3\xa5 flere spr\xc3\xa5k. Under rokokkoa rundt midten av 1700-tallet skrev en del europeiske poeter kalt \xc2\xabanakreontikere\xc2\xbb i en stil inspirert av Anakreonteia."